OpenLLM-France/wikimedia huggingface dataset:
# Qarshi

Qarshi (uzbek: Qarshi / Қарши; persa: نخشب Nasaf; mongol: Харш; rus: Карши; sogdià Nakhshab) és una ciutat del sud de l'Uzbekistan, capital de la província de Qashqadaryo. Al cens del 1999, consta amb una població de 197.600 habitants, per la qual cosa actualment supera amb escreix els 200.000. Produeix gas i estores. Les ruïnes de la ciutat antiga amb la vella fortalesa es troben al turó de Shulluk Tepe i les ruïnes de la fortalesa nova estan a Kala-yi Zahak-i maran, a uns 3 km al sud-est del centre de la ciutat. Altres llocs interessants en són la madrassa de Khoja Adbul Aziz, avui museu regional, la madrassa Rabiya Madrassah per a dones (del segle XIX), la mesquita Kok Gumbaz, del segle xvi i el gran monument als caiguts en l'anomenada "Gran Guerra Pàtria" (II Guerra mundial).
Estava situada a la vall de Kashka-Darya que va paral·lela al sud de Zarafshan (riu de Samarcanda), fins a l'Amudarià (al qual no arriba, ja que es perd a l'arena). Era una població en la ruta Bukharà-Balkh (a 14 dies de camí de la primera i 8 de la segona). Tenia una ciutadella, i un barri, i el riu passava pel mig de la vila. La ciutadella ja estava en ruïnes al segle x. Els mongols de Genguis Kan hi van tenir els seus campaments d'estiu després del 1220. Kebek Khan (1318-1326) i Kazan Khan (2346-1347) kans de Txagatai, hi van construir palaus i la ciutat va prendre el nom de Karshi o Qarshi, que vol dir 'Fort', i va servir de fet com a capital durant el seu govern. Aquestos palaus van fer desplaçar la ciutat cap al sud del riu.
Avançat el segle xiv, fou eclipsada per Kish (lloc de naixement de Tamerlà), coneguda també com a Shar-e Sabz, a 3 dies de camí cap al nord. En aquest temps, es va construir la nova fortalesa per ordre de Tamerlà, que ocupa el lloc de la moderna ciutat. Aquesta fortalesa va resistir els atacs de Muhammad Shaybani (1500-1510) i del shibànida Abd Allah II Khan (1557-1598) el 1558. Al segle xviii, sota autoritat del kan de Bukharà, va començar a prosperar en perjudici de Kish. Al segle xix, era residència de l'hereu de l'emirat de Bukharà i tenia 10 caravanserralls, 4 madrasses i una doble muralla. La veïna vall de Zarafshan va passar a Rússia el 1868 i, el 1873, Bukharà va esdevenir protectorat rus per un tractat signat en aquesta ciutat; el fill de l'emir, Abdul Malik, es va revoltar a la rodalia. El 1920, era la segona ciutat de l'emirat de Bukharà (conegut com a kanat de Bukharà), amb uns 65.000 habitants.
En els anys setanta del segle xx, els soviètics van fer un gran projecte d'irrigació amb aigua de l'Amudarià. El cultiu principal n'és el cotó.

## Referències

* René Grousset, The Empire of the Steppes: A History of Central Asia, New Jersey, 1970. ISBN 0813513049.
* Barthold, Turkestan dow to the Mongol invasion.
# Proasellus cantabricus

Proasellus cantabricus és una espècie de crustaci isòpode pertanyent a la família dels asèl·lids.

## Hàbitat

Viu a l'aigua dolça de fonts càrstiques.

## Distribució geogràfica

Es troba a Europa: Cantàbria (l'Estat espanyol).

## Referències

* ↑ Dudich, E., 1925. Systematische Studien an italienischen Aselliden. Annales Musei Nationalis Hungarici 22: 281-301.
* ↑ uBio (anglès)
* 1 2 Henry, J. P. i Magniez, G., 1968. Un nouvel Aselle hypoge d'Espagne: Proasellus cantabricus n. sp. Annales de Speleologie, Paris 23: 409-417.
* 1 2 3 Catalogue of Life (anglès)
* ↑ uBio (anglès)
* ↑ World Marine, Freshwater and Terrestrial Isopod Crustaceans Database (anglès)
* ↑ SeaLifeBase (anglès)
* ↑ World Register of Marine Species (anglès)
* ↑ Catálogo de cavidades de Ramales (Cantabria) - Cueva de la Cullalvera Arxivat 2010-08-07 a Wayback Machine. (castellà)
* ↑ Decret 2/2004, del 15 de gener, pel qual s'aprova el Pla d'Ordenació dels Recursos Naturals del Parc Natural Collados del Asón (castellà)
* ↑ A Pan-European Species directories Infrastructure (PESI) (anglès)
* ↑ Fauna Europaea Arxivat 2016-03-04 a Wayback Machine. (anglès)
* ↑ Fauna ibérica - CSIC (castellà)

## Bibliografia

* Schotte, M., B.F. Kensley i S. Shilling, de 1995 en endavant. World list of Marine, Freshwater and Terrestrial Crustacea Isopoda. National Museum of Natural History Smithsonian Institution: Washington DC, els Estats Units.

## Enllaços externs

* ION (anglès)
* BioLib (anglès)
* Biodiversidade em Portugal (portuguès)
# Punta del Coll de Falenç

La Punta del Coll de Falenç és una muntanya de 497 metres que es troba entre els municipis de l'Albagés, Juncosa, el Soleràs i els Torms, a la comarca catalana de les Garrigues.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Procés R

El procés R (de 'ràpid') és un procés de captura de neutrons per elements radioactius que es dona en condicions d'alta temperatura i alta densitat neutrònica. Està relacionat amb els processos S i P. En el procés R, els nuclis són bombardejats per un elevat flux de neutrons per crear nuclis molt inestables amb gran quantitat de neutrons que desintegren molt ràpidament per formar nuclis estables però molt rics en neutrons.
El procés R, es creu que es dona en el nucli de ferro de les supernoves de col·lapse, on es donen les condicions físiques necessàries. Tanmateix, l'escassa abundància d'elements resultants del procés R requereix que, o només una petita fracció dels elements creats per aquesta via són alliberats a l'exterior de la supernova, o que en cada supernova es formen petites quantitats d'elements d'aquesta manera.
A causa de l'altíssim flux de neutrons en aquest procés (de l'ordre de 10$^{22}$ neutrons per cm² per segon), la velocitat de formació d'isòtops és molt més gran que la desintegració beta posterior; per tant, els elements creats d'aquesta manera pugen ràpidament per la línia d'estabilitat N/Z, fins i tot travessant zones d'inestabilitat, on l'energia de separació neutró és zero (neutron drip line). Els neutrons s'acumulen, creant nous isòtops fins a arribar a la regió on A = 270 (zona del Rutherfordi- Darmstadti), on experimenten fissions espontànies a causa de la inestabilitat del nucli format.
Els pics d'abundància d'elements mostren proves de la captura de neutrons ràpida, seguida d'una desintegració beta posterior, ja que els pics d'abundància del procés R estan 10 uma per sota dels formats pel procés S (en què es formen capes concèntriques tancades de neutrons), indicant que la pujada per la línia N/Z dona lloc a capes de neutrons tancades amb la suficient deficiència protònica per a fer els pics resolubles.
# RPG-7

El RPG-7 (en rus: РПГ-7) és un llançacoets antitancs portàtil d'origen soviètic, àmpliament produït.
A causa de la seva robustesa, simplicitat i baix cost l'RPG-7 és l'arma antitancs més àmpliament utilitzada. Actualment uns 40 països l'utilitzen i es fabrica en diverses variants a nou països diferents. És utilitzada habitualment a països en desenvolupament, per guerrilles i paramilitars. S'ha utilitzat en múltiples conflictes armats, des dels seus inicis a la Guerra del Vietnam fins a l'actualitat a la Guerra de l'Afganistan.

## Usuaris

* Afganistan
* Albània
* Algèria
* Angola
* Armènia
* Azerbaidjan
* Belarus
* Benín
* Botswana
* Bulgària: Produïts localment com a ATGL-L.
* Cambodja
* Cap Verd
* Corea del Nord
* Croàcia
* Cuba
* Djibouti
* Egipte
* Eritrea
* Geòrgia
* Ghana
* Guinea
* Guyana
* Hongria
* Iemen
* Iran
* Iraq
* Israel
* Jordània
* Kazakhstan
* Plantilla:Country data Kirguizstan
* Laos
* Letònia
* Líban
* Líbia
* Lituània
* Macedònia del Nord
* Madagascar
* Malta
* Marroc
* Mauritània
* Moldàvia
* Mongòlia
* Nicaragua
* Nigèria
* Palestina
* Pakistan
* Polònia
* República Centreafricana
* República Txeca
* Romania - Produïts localment com a AG-7 (Romanian: Aruncătorul de Grenade 7, Grenade Launcher 7).
* Ruanda
* Rússia
* São Tomé i Príncipe
* Senegal
* Seychelles
* Sierra Leone
* Somàlia
* Sud-àfrica
* Sudan: Produïts localment com a Sinar.
* Síria
* Tadjikistan
* Togo
* Turkmenistan
* Turquia
* Txad
* Ucraïna
* Uzbekistan
* Veneçuela
* Vietnam
* Xina: Còpia denominada Type 69 RPG.
* Xipre
* Zàmbia
* Zimbàbue

## Referències

* 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31 32 33 34 35 36 37 38 39 40 41 42 43 44 45 46 47 48 49 50 51 52 53 54 55 56 57 58 59 60 61 62 63 64 65 Jones, Richard D. Jane's Infantry Weapons 2009/2010. Jane's Information Group; 35 edition (January 27, 2009). ISBN 978-0-7106-2869-5
* ↑ Arxivat 2010-08-21 a Wayback Machine., arsenal.bg
* ↑ Lugosi, József. «Gyalogsági fegyverek 1868–2008». A: József Lugosi. Hazánk dicsőségére: 160 éves a Magyar Honvédség. Budapest: Zrínyi Kiadó, 2008, p. 389. ISBN 978-963-327-461-3.
* ↑ «Carfil website». Arxivat de l'original el 2007-08-27. [Consulta: 2 gener 2012].
* ↑ http://www.army.mil.za/equipment/weaponsystems/infantry/RPG7ATRL_106mm­_Recoilless_Rifle_Syst.htm Arxivat 2013-07-05 a Wayback Machine.
* ↑ Sinar Light Antitank Rocket Launcher Arxivat 2009-04-01 a Wayback Machine. Retrieved on March 17, 2009.
* ↑ http://www.globalsecurity.org/military/library/news/2006/06/mil-060626-rianovosti03.htm#
* ↑ http://fav-club.com/index.php?option=com_content&view=article&id=297:rpg-7v1&catid=11:armas-ejercito
* ↑ http://world.guns.ru/grenade/rus/rpg-7-e.html

## Enllaços externs

* Pàgina web oficial del fabricant
* Anàlisi i manual d'usuari de l'RPG-7
# RPI

RPI té els següents significats:
* Raspberry Pi, ordinador SBC desenvolupat al Regne Unit
* Registre de la Propietat Industrial, organisme autònom que regula la propietat industrial a Espanya
* Institut Politècnic Rensselaer (del seu nom en anglès Rensselaer Polytechnic Institute), universitat amb seu a Troy (Nova York), als Estats Units
* Índex reticulocitari (del seu nom en anglès Reticulocyte Production Index), valor calculat usat en la diagnosi de l'anèmia
* Retail Price Index, mesura de la inflació publicada al Regne Unit
* Remote Procedure Call (del seu nom en anglès Remote Procedure Invocation), tècnica de programari que permet executar una subrutina en un ordinador diferent
# Ramir I d'Astúries

Ramir I d'Astúries (ca. 790 - 850) fou rei d'Astúries (842-850).

## Biografia

Fill de Beremund I d'Astúries i la seva esposa Nunilo.
A la mort del seu cosí Alfons II va succeir-lo en el tron. La successió s'esdevingué probablement la primavera de 843. D'entrada, hagué de fer front primer a una revolta interna per la qual va derrotar el comte Nepocià a la batalla del pont de Cornellana. Amb la seva elecció com a rei s'abandona definitivament la successió electiva, característica dels reis gots, per la successió hereditària.
Durant el seu regnat va haver de fer front a atacs normands (844), que van deixar assolades les costes de Galícia, i els musulmans d'Al-Àndalus.
Com el seu predecessor, va promoure construccions religioses i palatines. L'art asturià va arribar a la seva màxima esplendor durant el seu regnat, durant el qual es van construir Santa María del Naranco, San Miguel de Lillo i Santa Cristina de Llena. De fet, la seva importància va ser tal que l'estil es va anomenar «ramirense» i es va estendre fins al regnat del seu successor.
Fou succeït pel seu fill Ordoni I al Regne d'Astúries, mentre Roderic de Castella fou investit comte electiu al comtat de Castella.

## Descendència

Es casà en primeres núpcies amb una dona d'origen gallec de la qual es desconeix el seu nom. D'aquest matrimoni nasqueren:
* Ordoni I d'Astúries (v 830-866), rei d'Astúries
* Gató d'Astúries (?-v 866), comte del Bierzo
El 842 es casà amb Paterna, senyora de Castella. D'aquesta unió tingueren:
* Roderic de Castella (?-873), comte de Castella

## Referències

* 1 2 Martínez Díez, Gonzalo. El condado de Castilla, 711-1038: la historia frente a la leyenda (en castellà). Madrid: Marcial Pons Historia, 2005, p. 127.
* 1 2 3 «Ramiro I, Rey de Asturias» (en castellà). Tesauros de Patrimonio Cultural de España. Ministerio de Cultura y Deporte. [Consulta: 8 abril 2023].
* 1 2 Olaguer-Feliú Alonso, Fernando de. Arte medieval español hasta el año mil (en castellà). Madrid: Ediciones Encuentro, 1998, p. 187.
# Psettina profunda

Psettina profunda és un peix teleosti de la família dels bòtids i de l'ordre dels pleuronectiformes.

## Morfologia

Pot arribar als 11 cm de llargària total.

## Distribució geogràfica

Es troba a les costes de Java i al Mar de Timor.

## Referències

* ↑ The Taxonomicon (anglès)
* 1 2 FishBase (anglès)
# Pseudacanthicus leopardus

Pseudacanthicus leopardus és una espècie de peix de la família dels loricàrids i de l'ordre dels siluriformes.

## Morfologia

* Els mascles poden assolir 15 cm de longitud total.

## Hàbitat

És un peix d'aigua dolça i de clima tropical (24 °C-27 °C).

## Distribució geogràfica

Es troba a Sud-amèrica: conca del riu Rupununi (Guaiana).

## Referències

* 1 2 3 FishBase (anglès)
* ↑ Fisch-Muller, S. 2003. Loricariidae-Ancistrinae (Armored catfishes). p. 373-400. A: R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* ↑ Baensch, H.A. i R. Riehl, 1995. Aquarien Atlas. Band 4. Mergus Verlag GmbH, Verlag für Natur- und Heimtierkunde, Melle, Alemanya. 864 p.

## Bibliografia

* Anònim, 2001. Fish collection database of the National Museum of Natural History (Smithsonian Institution). Smithsonian Institution - Division of Fishes.
* Burgess, W. E. An atlas of freshwater and marine catfishes. A preliminary survey of the Siluriformes (en anglès). T.F.H. Publications, Inc., 1989. ISBN 9780866228916.
* Eschmeyer, W. N. Genera of Recent Fishes (en anglès). iii + 697. Acadèmia de les Ciències de Califòrnia, 1990. ISBN 0-940228-23-8.
* Eschmeyer, W. N. Catalog of Fishes (en anglès). Acadèmia de les Ciències de Califòrnia, 1998. ISBN 978-0-940228-47-4.
* Ferraris, C.J. Jr. 2003. Loricariidae - Loricariinae (Armored catfishes). p. 330-350. A R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre, EDIPUCRS, Brasil.
* Ferraris, C. J. «Checklist of catfishes, recent and fossil (Osteichthyes: Siluriformes), and catalogue of siluriform primary types» (en anglès). Zootaxa, 1.418, 1, 2007, pàg. 1-628. DOI: 10.11646/zootaxa.1418.1.1.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 4a edició. Wiley, 2006. ISBN 978-0471250319.
* Regan, C. T. «A Monograph of the Fishes of the Family Loricariidae» (en anglès). Transactions of the Zoological Society of London, 17 (part 3), 1, 1904, pàg. 191-350.
* Schaefer, S.A. 2003 Loricariidae - Hypoptopomatinae (Armored catfishes). p. 321-329. A R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Seidel, I., 2002. Pseudacanthicus leopardus Zur Identität des Leopard-Kaktuswelses. Datz 55(6):6-7.
* Weber, C. 2003. Loricariidae - Hypostominae (Armored catfishes). p. 351-372. A: R.E. Reis, S.O. Kullander i C.J. Ferraris, Jr. (eds.) Checklist of the Freshwater Fishes of South and Central America. Porto Alegre: EDIPUCRS, Brasil.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* AQUATAB
# Raset del Pas Gran

El Raset del Pas Gran és un indret de la carena del Montsec d'Ares, a cavall dels termes municipals d'Àger, a la Noguera, i Castell de Mur, dins de l'antic terme de Guàrdia de Tremp, al Pallars Jussà.
Està situat a llevant del Tossal de la Cova dels Pobres i de lo Pas Gran, a l'extrem oriental del Serrat de Fontfreda.
# Pontevedra Club de Fútbol

El Pontevedra Club de Fútbol és un club de futbol espanyol de la ciutat de Pontevedra, a Galícia. Va ser fundat el 1941 i actualment juga a la Segona Divisió B.
Va viure els seus millors anys entre 1963 i 1970 quan va jugar 6 temporades consecutives a Primera Divisió. Va ser el millor equip gallec del moment i va ser co-campió d'hivern a la temporada 1965-66.

## Història

El 16 d'octubre de 1941 es va fundar el Pontevedra Club de Fútbol per la unió dels dos clubs més importants d'aquella època de la ciutat, l'Eiriña FC i l'Alfonso CF.
Anteriorment havien existit a la ciutat altres equips com l'Sporting Club (1905) i el CD Pontevedra, que es fusionaren per formar el Pontevedra Athletic Club (1908-26). També existí el Pontevedra Auténtico FC (1914).

## Dades del club

* Temporades a Primera divisió: 6
* Temporades a Segona divisió: 9
* Temporades a Segona divisió B: 30
* Temporades a Tercera divisió: 25
* Millor posició a la lliga: 7é (primera divisió de la lliga espanyola de futbol temporada 1965/66)

## Palmarès

* 1 Copa Federació Espanyola de Fútbol (Copa RFEF): 2007
* 2 Títols de lliga de 2a Divisió
* 2 Títols de lliga de 2a Divisió B
* 7 Títols de lliga de 3a Divisió
* 1 Copa de Galícia
* 1 Sub-campionat de Copa de la Lliga de 2ªB
* 1 Títol de lliga Serie A
* 2 Campionats Gallecs aficionats
* 1 Campionat Gallec Copa RFEF
* 1 Copa Amberes

## Enllaços externs

* Pontevedra Club de Fútbol - Lloc web oficial (castellà) (gallec)
# Jacobo Sanz Ovejero

Jacobo Sanz Ovejero (nascut el 10 de juliol de 1983 a Valladolid) és un exfutbolista professional castellanolleonès que jugava com a porter.
Figura controvertida, va jugar 68 partits de Segona Divisió al llarg de cinc temporades, representant el Reial Valladolid, el CD Numància i el CD Tenerife a la competició. Va participar amb el Getafe CF i al Valladolid a La Liga, i també va competir professionalment a Grècia.

## Referències

* ↑ Rodríguez Cabrillo, César. «Jacobo, un portero con polémica» (en castellà). Vavel, 20-09-2014. [Consulta: 27 desembre 2017].

## Enllaços externs

* Estadístiques a transfermarkt.de (alemany)
* Jacobo a BDFutbol
* Jacobo, Fitxa a Soccerway
* Jacobo a FootballDatabase.eu
# Marco Candela Pokorna

Marco Candela Pokorna (Madrid, 16 d'abril de 1985) és un advocat i polític espanyol. Va ser diputat de la x legislatura de l'Assemblea de Madrid dins del Grup Parlamentari Podem Comunitat de Madrid.
Va néixer el 16 d'abril de 1985 a Madrid. Advocat de professió, està especialitzat en la defensa del dret a l'habitatge. Candidat al número 25 de la llista de Podem per a les eleccions a l'Assemblea de Madrid de 2015, va ser elegit diputat de la x legislatura del parlament regional. Candela, membre també del Consell Ciutadà Municipal d'Podem a Madrid, va exercir al llarg de la legislatura de portaveu adjunt a la Comissió de Transports, Habitatge i Infraestructures, de vocal de la Comissió d'Investigació sobre corrupció política a la Comunitat de Madrid i com a portaveu adjunt a la Junta de Portaveus. De cara a les eleccions al Parlament Europeu de 2019 a Espanya, Candela va ser inclòs al número 9 de la candidatura de Unides Podem Canviar Europa. No va resultar electe diputat. Al febrer de 2020 es va fer pública la seva expulsió de Podem a causa de «conductes masclistes» presumptament esdevingudes al novembre de 2019.

## Referències

* ↑ «Marco Candela Pokorna». Podemos. Arxivat de l'original el 2020-02-13. [Consulta: 13 febrer 2020].
* 1 2 «La lucha por el derecho a la vivienda, a debate en Sanse». Es lo que hay, 04-10-2018. Arxivat de l'original el 2020-02-13. [Consulta: 13 febrer 2020].
* ↑ Junta Electoral Provincial de Madrid: «Elecciones a la Asamblea de Madrid 2015. Publicación candidaturas. Fase proclamación». Boletín Oficial de la Comunidad de Madrid, 99, 28-04-2015. ISSN: 1889-4410.
* ↑ «Marco Candela Pokorna». Assemblea de Madrid.
* ↑ «Unidas Podemos aboga por una Europa feminizada, ecologista y más democrática». El Confidencial, 08-05-2019.
* ↑ Junta Electoral Central: «Resolución de 29 de abril de 2019, de la Presidencia de la Junta Electoral Central, de proclamación de candidaturas a las elecciones de diputados al Parlamento Europeo convocadas por Real Decreto 206/2019, de 1 de abril, a celebrar el 26 de mayo de 2019». Boletín Oficial del Estado, 103, 30-04-2019, pàg. 46867-46920. ISSN: 0212-033X.
* ↑ Martínez, Guillermo «Podemos expulsó a un exportavoz en la Asamblea de Madrid por machismo». El Confidencial, 12-02-2020.
# Rouseville

Rouseville és una població dels Estats Units a l'estat de Pennsilvània. Segons el cens del 2000 tenia 472 habitants.

## Demografia

Segons el cens del 2000, Rouseville tenia 472 habitants, 204 habitatges, i 137 famílies. La densitat de població era de 200,3 habitants/km².
Dels 204 habitatges en un 22,1% hi vivien nens de menys de 18 anys, en un 48,5% hi vivien parelles casades, en un 13,2% dones solteres, i en un 32,4% no eren unitats familiars. En el 29,9% dels habitatges hi vivien persones soles el 18,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,29 i el nombre mitjà de persones que vivien en cada família era de 2,76.
Per edats la població es repartia de la següent manera: un 20,8% tenia menys de 18 anys, un 5,9% entre 18 i 24, un 24,8% entre 25 i 44, un 23,1% de 45 a 60 i un 25,4% 65 anys o més.
L'edat mediana era de 44 anys. Per cada 100 dones de 18 o més anys hi havia 86,1 homes.
La renda mediana per habitatge era de 22.917$ i la renda mediana per família de 30.341$. Els homes tenien una renda mediana de 29.250$ mentre que les dones 18.125$. La renda per capita de la població era de 13.286$. Entorn del 16,3% de les famílies i el 25,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Rouseville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 10 agost 2010].
* ↑ «Geographic Comparison Table- Rouseville». American Fact Finder. Oficina del Cens dels Estats Units, 12-01-2010.